Twice

Ang **Twice** (Kinoreano: 트와이스, *Teuwaiseu*; Hinapon: トゥワイス, *To~uwaisu*) mao ang babayeng pundok nga gikan didto sa Habagatang Korea. Gihulmahan kini sa JYP Entertainment pinaagi sa usa ka kompetisyon sa telebisyon nga *[[:en:Sixteen (TV Show)|Sixteen]]* (2015). Gilangkuban kini sa siyam ka sakop nga sila; Nayeon, Jeongyeon, Momo, Sana, Jihyo, Mina, Dahyun, Chaeyoung, ug Tzuyu. Gisugdan ang pundok sukad niadtong Oktubre 20, 2015, uban ang ilang kinaunahang *[[extended play|EP]]* mao ang *[[:en:The Story Begins|The Story Begins]]*.

## Binuhatan
### 2013–2015: Pagsugod
Niadtong Disyembre 19, 2013, mipahibalo ang JYP Entertainment (JYPE) nga maglunsad sila og bag-ong pundok sa unang bahin sa 2014, ang kinaunahang babayeng pundok nga migula sa kompanya sukad sa paglusad sa Miss A niadtong 2010. Niadtong Pebrero 27, 2014, ang mga binansay sa JYPE nga sila Lena ug Cecilia gipamatud-an isip mga sakop sa pundok nga temporaryong ginatawag og 6MIX, samtang ang ubang mga hungihongang mga sakop naglakip sa mga binansay sa JYPE nga sila Nayeon, Jeongyeon, Jihyo (nailhan kaniadto isip Jisoo) ug Minyoung. Ang planohon ang paglansad sa pundok sa katapusan nakansela sa dihang mibiya sila si Lena ug Cecilia sa JYPE.

Niadtong Pebrero 11, 2015, si J. Y. Park, ang magtutukod sa JYPE, miingon nga ang *[[:en:Sixteen (TV series)|Sixteen]]*, usa ka kompetisyon sa telebisyon nga ipasalida sa *[[:en:Mnet (TV channel)|Mnet]]* sa ulahi nianang tuiga, mao'y magtukod og linya alang sa sunod nga babayeng pundok nga may pito ka sakop. Nagsugod ang pasundayag niadtong Mayo 5 ug natapos niadtong Hulyo 7 kauban ang mga gipili isip pito ka mga sakop sa Twice nga mao sila Nayeon, Jeongyeon, Sana, Jihyo, Mina, Dahyun, ug si Chaeyoung. Gipahibalo dayon ni Park nga iyang dugangan ang gidak-on sa pundok gikan sa pito ka mga sakop ngadto sa siyam pinaagi sa pagdugang kang Tzuyu. kinsa nailahan isip "audience's pick" tungod kay siya ang kinabantogang kontestante sa katapusan sa *Sixteen*, ug si Momo, kinsa gidugang mismo ni Park tungod kay gibati niya nga ang pundok nagkinahanglan og usa ka tawo nga aduna'y mga katakos sa pagpasayaw ni Momo. Ang paghukom mao'y kontrobersyal niadtong panahona, uban ang daghang mga tawo nga nagreklamo mahitungod sa mga kontestante nga gitangtang nga makaapil sa grupo. Ang ngalan sa pundok nga Twice, mao'y gipili ni Park. Ang mga magdadeyeg sa Twice nailhan isip "Once", kasagarang gi-estilohan isip ONCE.

Ang grupong Twice kay opisyal nga gilunsad niadtong Oktubre 20, 2015, uban ang pagpagula sa ilang kinaunahang *[[extended play]]* (EP) nga *[[:en:The Story Begins|The Story Begins]]*, ug ang nangunang singgol niini mao ang "Like Ooh-Ahh". Nakaabot kini sa kaiphan upat sa Gaon Album Chart sa semana nga matapos sa Oktubre 24 sa wala pa mosaka sa kaiphan tulo duha ka semana sa ulahi, ug ang nangunang singgol niini nga "Like Ooh-Ahh" nakab-ot ang kalampusan sa numero 22 sa Gaon Digital Chart. Ang *music video* niini nakakuha og 50 ka minilyong tumatan-aw sa YouTube sa sulod sa lima ka bulan sugod sa ilahang paglusad. Ang sayong kalamposan sa grupo, nakadawat nila og ganti "Best New Female Artist" gikan sa 2015 Mnet Asian Music Awards nga gipahigayon niadtong Disyembre 2. Niadtong Disyembre 27, ang Twice mipasundayag ug bag-ong bersyon sa ilahang awit nga "Like Ooh-Ahh" sa *[[:en:SBS Gayo Daejeon|SBS Gayo Daejeon]]*.

### 2016: Ang kalampusan sa musika
Niadtong Abril 25, 2016, gipagula sa Twice ang ilang ikaduhang EP nga *[[:en:Page Two (EP)|Page Two]]*, ug ang nangunang singgol niini nga "Cheer Up". Nakaabot kini sa kaiphan-duha sa Gaon Album Chart ug kaiphan-unom sa Billboard, nga aduna'y 80,686 ka mga yunit ang nabaligya sa bulan sa Abril. Pagka-Agosto, ang *Page Two* nakabaligya'g kapin sa 150,000 ka mga hulad, nga nakahimo sa Twice nga kinaunahang bababyeng grupo nga may mga awit nga halin nga labaw pa sa 100,000 ka mga yunit nianang tuiga. Nahimong bayral ang awit nga "Cheer Up" sa Habagatang Korea tungod sa linya nga "shy shy shy" nga gikanta ni Sana. Gibuhat sa grupo ang ilahang unang pagpasundayag sa Tinipong Bansa nga gipahigayon sa Los Angeles niadtong Hulyo 31.

Sa pagsaulog sa unang anibersaryo sa Twice sukad sa paglusad niadtong Oktubre 20, mipadayag ang pundok sa ilang bag-ong awit nga "One in a Million" gikan sa ilahang ikatulong EP nga *[[:en:Twicecoaster: Lane 1|Twicecoaster: Lane 1]]*. pinaagi sa V Live. Gipagula kini niadtong Oktubre 24, uban ang singgol niini mao ang "TT". Ang *Twicecoaster: Lane 1*  nakaabot sa kaiphan-tulo sa Billboard, nagtimaan sa ilang unang pagsulod sa Top 5, ug ang awit nga "TT" nakaabot usab sa kaiphan-duha. Niadtong Nobiyembre 11, ang *music video* alang sa ilahang unang singgol nga "Like Ooh-Ahh" niabot og 100 ka minilyong tumatan-aw sa YouTube. 
### 2017
Niadtong Enero 10, gipaluyohan sa JYPE ang unang *solo concert tour* sa Twice sulod lang sa usa ka tuig ug upat ka bulan human sa paglunsad niadtong Oktubre 2015. Ang ilahang konsiyerto nga giulohan og "Twice 1st Tour: Twiceland - The Opening" gipahigayon niadtong Pebrero 17–19 sa SK Olympic Handball Gymnasium. Usa ka konsiyerto sa tibuok Thayland ug Singapora gipahigayon usab human sa unang paghunong sa Seoul. Pagkahuman sa pagpasundayag didto sa Habagatang Korea, ang Twice mipagula og espesyal nga album niadtong Pebrero 20 nga giulohan og *[[:en:Twicecoaster: Lane 2|Twicecoaster: Lane 2]]*, uban ang nangunang singgol niini mao ang "Knock Knock". Ang album kay gipugula usab sa *Twicecoaster: Lane 1*.

Niadtong Pebrero 24, opisyal nilang gipahibalo ang ila unang paglusad sa Hapon sa usa ka album nga giulohan og *[[:en:#Twice|#Twice]]* nga gikatakdang ipagula sa Hunyo 28. Niadtong Mayo 15, gipagula sa Twice ang ilahang ikaupat nga EP nga giulohan og *[[:en:Signal (EP)|Signal]]* nga aduna'y nangunang awit nga susamang ngalan. Ang album nga *Signal* nakaabot sa ibabaw sa Gaon Album Chart sa unang semana sa pagpagula niini, samtang nagsulod usab sa Billboard World Albums sa kaiphan-tulo. Sa kalamposan niini, gikataho nga ang Twice nakaabot og kapin sa 1 ka minilyong mga hulad sa ilahang lima ka album, nga nakab-ot ang kalamposan sulod lang sa usa ka tuig ug pito ka bulan human sa paglunsad.

Niadtong Hunyo 14, gipagula ang "Signal (Japanese ver.)", uban ang mubong bersyon sa *music video* niini isip usa ka pagtan-aw daan ug pag-ihap sa ilang kinaunahang pagpagula sa album sa Hapon. Usa ka pitlaw ang milabay, ilang gipagula ang tibuok *music video* sa bersyong Hinapon sa "TT". Opisyal sila nga gilusad sa Hapon uban ang pagpagula sa *#Twice* niadtong Hunyo 28. Naglangkob kini sa napulo ka mga awit, lakip ang ilang unang lima ka mga singgol sa pinulongang Kinoreano ug Hinapon. Ang *#Twice* nakaabot sa kaiphan-duha sa Oricon Albums Chart nga may 136,157 ka mga hulad nga nabaligya sulod sa pito ka adlaw sukad kini gipagula. Niadtong Oktubre 6, gipagula ang music video alang sa ilang kinaunahang Hinapon nga singgol nga "One More Time", sa wala pa ang opisyal nga pagpula niini niadtong Oktubre 18. Nakabaligya kini og kapin sa 130,000 ka mga hulad sa ikaduhang adlaw sa pagpagula niini.

Gipagula sa Twice ang ilang unang tibuok gitas-ong album nga *[[:en:Twicetagram|Twicetagram]]*, niadtong Oktubre 30 uban ang nangunang singgol niini nga giulohan og "Like". Ang *music video* alang sa awit gi-*film* sa Kanada niadtong sayong bahin sa Septiyembre. Ang album ug ang nangunang singgol niini nakaabot sa ibabaw sa Billboard World Albums ug World Digital Song Sales matag-usa.

Niadtong Disyembre 11, 2017, gipagula usab ang *Twicetagram*, nga giulohan og *[[:en:Merry & Happy|Merry & Happy]]*, uban ang nangunang singgol niini mao ang "Heart Shaker". Ang album ug ang nangunang singgol niini mao ang "Heart Shaker" nakaabot sa ibabaw sa upat ka mga tsarte sa Gaon.

### 2018
Ang ilang ikaduhang singgol nga Hinapon nga giulohan og "Candy Pop" migula niadtong Pebrero 7, 2018. Nakabaligya kini og 303,746 ka mga hulad sa unang semana niini ug nakaabot sa kinatas-an sa Japan Hot 100. Gisugdan usab nila ang ilang unang *concert tour* sa Hapon nga giulohan og Twice Showcase Live Tour 2018 "Candy Pop", gipahigayon niadtong Enero 19, 2018, sa Aichi Prefecture. Niadtong Abril 9, 2018, gipagula nila ang ilang ikalimang EP nga *[[:en:What Is Love? (EP)|What Is Love?]]*, uban ang singgol niini nga susamang ngalan. Nakabaligya kini og 335,235 ka mga hulad sa unang bulan. Niadtong Mayo 16, 2018, gipagula ang ikatulong singgol nga Hinapon nga "Wake Me Up". Ang ilang ikaduhang *headline tour* nga giulohan og "Twice 2nd Tour: Twiceland Zone 2 - Fantasy Park" nga gipahigayon sa Seoul niadtong Mayo 18–20, 2018. Bisan pa, ang konsiyerto nakadani sa kapin sa 90,000 ka mga tigsuporta sa unom ka mga dakbayan sa tibuok Asya.

Gi-awit nila ang "I Want You Back" sa The Jackson 5 isip usa ka dugokang huni alang sine nga Sensei Kunshu (2018). Gipagula ang awit niadtong Hunyo 15, 2018, uban ang *music video* niini. Kaniadtong Hulyo 9, 2018, usa ka gipalapdan nga pagpagula usab sa *What Is Love?* gihinganlan og *[[:en:Summer Nights (EP)|Summer Nights]]*, uban ang nangunang singgol niini mao ang "Dance the Night Away". Ang awit milabaw sa 100 ka minilyong tigpaminaw ug nakabaligya'g 2,500,000 ka mga pag-*download* sa Gaon Music Chart.

Niadtong Septiyembre 12, 2018, gipagula ang ilahang kinaunahang Hinapong album nga istudyo nga *[[:en:BDZ (album)|BDZ]]*. Gipagula ang nangunang singgol niini nga susamang ngalan niadtong Agosto 17, 2018. Nakaabot kini sa kaiphan-usa sa inadlaw nga ranggo sa Oricon Albums Chart nga may 89,721 ka mga hulad nga nabaligya. Ang pagpagula sa album gisundan sa ilahang *concert tour* nga ginganla'g Twice 1st Arena Tour 2018 "BDZ", gipahigayon sa Chiba niadtong Septiyembre 29, 2018. Niadtong Nobiyembre 5, 2018, gipagula nila ang ilang ika-unong EP nga *[[:en:Yes or Yes|Yes or Yes]]*, uban ang nangunang singgol niini sa susamang ngalan. Ang *music video* sa "Yes or Yes" nakab-ot og 31.4 ka minilyong sa YouTube sulod sa unang 24 ka takna.

Niadtong Disyembre 12, 2018, gipagula ang espesyal nga album nga giulohan og *The Year of "Yes"*, uban ang nangunang singgol niini mao ang "The Best Thing I Ever Did", isip pagpagula usab sa *Yes or Yes*. Mipagula usab nila ang *BDZ* uban ang awit nga "Stay by My Side", usa ka dugokang huni sa drama sa telebisyon nga *Shinya no Dame Koi Zukan*, niadtong Disyembre 26, 2018. Ang "Stay by My Side" gipagula niadtong Oktubre 22, 2018.

### 2019: Ang ''Fancy You'', ''Feel Special'', ug ''&Twice''
Niadtong Marso 6, 2019, gipagula ang ilahang ikaduhang Hinapong album nga *[[:en:#Twice2|#Twice2]]*. Ang album nakaabot sa ibabaw sa inaadlaw nga ranggo sa Oricon Albums Chart nga may 95,825 ka mga hulad nga nabaligya. Ang konsiyerto nga Twice Dome Tour 2019 "#Dreamday" nakakuha'g 220,000 ka mga tawo atol sa lima ka mga pasundayag sa Osaka, Tokyo ug Nagoya, ug gipahigayon gikan Marso hangtod Abril 2019. Nabaligya ang tanang tiket sulod sa usa ka minuto. Sa pagtapos sa pagpasundayag nga mikabat sa lima ka mga adlaw sa konsyerto, ang grupo nakadani og kapin sa 220,000 ka mga tawo ang nanambong.

Niadtong Abril 22, 2019, gipagula nila ang ilahang ikapitong EP nga *[[:en:Fancy You|Fancy You]]*. Ang *music video* alang sa "Fancy", nga nakakuha og kapin sa 42.1 ka minilyong mga tumatan-aw sa usa ka adlaw. Pagkahuman sa pagpagula sa album, gisugdan nila ang ilahang unang paglibot sa kalibotan nga giulohan og "Twicelights" nga unang gipahigayon sa usa ka nabaligya nga KSPO Dome sa Seoul niadtong Mayo 25–26. Ang "Twicelights" nagtimaan sa unang nag-inusarang konsiyerto nga gipahigayon sa Tinipong Bansa, aduna'y kapin sa 41,000 ka tawo ang mitambong.

Niadtong Hunyo 12, 2019, gipagula ang duha ka singgol nga Hinapon nga "Happy Happy" ug "Breakthrough".  Niadtong Hulyo 17, 2019, gipahibalo sa JYP Entertainment nga ang grupo magpasundayag usab sa Hapon pagkahuman naabot ang libu-libong mga tigpasundayag sa Habagatan-sidlakang Asya ug mipasundayag sa Amihanang Amerika alang sa ilahang *[[:en:Twicelights World Tour|Twicelights Tour]]*. Mipahigayon sila'g napulog-duha ka mga konsiyerto sa pito ka mga dakbayan sa Hapon gikan sa Oktubre 2019 hangtod Pebrero 2020.

Ilang gipagula ang ilahang ikawalong EP nga *[[:en:Feel Special|Feel Special]]*, niadtong Septiyembre 23, 2019, uban ang *music video* alang sa nangunang singgol nga susamang ngalan.  Nakaabot ang awit sa ibabaw sa World Digital Song Sales. Ang "Feel Special" midugang usab sa ilahang pagkabantog sa tibuok Amihanang Amerika, nakaabot kini sa Canadian Hot 100 sa kaiphan-82. Kapin sa 151,000 ka mga hulad ang nabaligya niadtong Septiyembre 30, 2019.

Gipagula nila ang ilang ikaduhang Hinapong album nga &Twice niadtong Nobiyembre 20, 2019, nga naglakip sa mga gipagula kaniadto nga "Happy Happy" ug "Breakthrough". Ang nangunang singgol sa album nga "Fake & True" gipagula isip usa ka singgol niadtong Oktubre 18, 2019. Nakaabot ang *&Twice* sa ibabaw sa inaadlaw nga ranggo sa Oricon Albums Chart nga may 80,563 ka mga hulad nga nabaligya, sa dili pa moadto sa ibabaw sa senemanang taalan nga may 124,197 ka mga hulad nga nabaligya.

Niadtong 2019, ang Twice nakabaligya og kapin sa usa ka minilyong album sa Gaon, pagkab-ot niini nga kalamposan alang sa ikatulong sunod-sunod nga tuig. Sa *[[:en:Billboard Japan|Billboard Japan]]*, ikalima sila sa kategorya nga *Top Artist* sa mga ranggo sa katappsan sa tuigang 2019, nahimong ikatulo nga sunod-sunod nga tuig sa ranggo sa grupo sulod sa nag-unang lima.

### 2020: Ang pagpasiugda sa Amerika, ''More and More'', ug ''Eyes Wide Open''
Niadtong Oktubre 2019, gipahibalo sa JYP Entertainment nga ang pundok midugang og duha ka hunonganan alang sa ilahang *world tour* nga "Twicelights" sa Tokyo Dome. Ang dugang nga mga konsiyerto sa sinugdan gikatakdang ipahigayon sa Marso 3–4, 2020, uban ang mga tiket nga nabaligya sulod sa tulo ka minuto. Bisan pa, tungod sa mga kabalaka bahin sa pandemya sa COVID-19, ang mga konsiyerto alang sa Tokyo gipahunong ug gi-iskedyul niadtong Abril 15-16, apan sa kataposan nakansela ang tanan. Usa ka pausab nga konsiyerto nga "Twicelights World Tour Finale" unang gitakda nga ipahigayon sa Seoul sa Marso 7–8, 2020 sa KSPO Dome  apan sa kadugayan nakansela tungod sa pandemya sa COVID-19. Niadtong Pebrero 24, gipahibalo nga ang grupo milagda sa Republic Records alang sa pagpasiugda sa Tinipong Bansa isip kabahin sa pakigtambayayong sa JYP Entertainment sa kompanya. Niadtong Abril 20, gikataho nga nangandam sila sa pagpagula sa usa ka bag-ong album sa Hunyo.  Gipagula nila ang ikasiyamang EP nga *[[:en:More & More (EP)|More & More]]* niadtong Hunyo 1, uban ang nangunang singgol niini nga susamang ngalan. Usa ka bulan human sa pagpagula niini, ang EP nakatala og kapin sa 563,000 ka mga halin sa Gaon. Ang EP nakaabot usab sa kaiphan-200 sa Billboard 200. Sa samang bulan, ang dokumentaryo *[[:en:Twice: Seize the Light|Twice: Seize the Light]]* unang gipasalida niadtong Abril 29 pinaagi sa YouTube Originals nga gipakita ang siyam ka yugto nga nagsunod sa mga sakop sa grupo sa tibuok nilang panaw isip mga binansay sa ilahang unang *world tour* nga "Twicelights".

Niadtong Agosto 9, ang Twice mipahigayon sa ilang unang konsiyerto-online nga giulohan og "Twice: World in a Day" isip tubag sa ilang "Twicelights World Tour Finale" nga gikansela sa sayong bahin sa tuig. Ang grupo nakigtambayayong sa Beyond Live nga gilusad sa SM Entertainment ug Never alang sa konsiyerto, nahimo silang unang artista gawas sa SM Entertainment nga nagsunod og *online concert* gamit ang maong plataporma.

Niadtong Septiyembre 16, gipagula nila ang ilahang ikatulong Hinapong album nga *[[:en:Twice3|#Twice3]]*, nga nahimong nakaabot sa Oricon Albums Chart. Unang gitaho sa ulahi niadtong Septiyembre bahin sa mga pagpangandam alang sa usa ka bag-ong album nga istudyo nga *[[:en:Eyes Wide Open|Eyes Wide Open]]*, niadtong Oktubre 26 uban ang nangunang singgol nga giulohan og "I Can't Stop Me". Paglabay sa duha ka bulan human sa pagpagula sa *Eyes Wide Open*, ang album nakaabot sa kaiphan-72 sa US Billboard 200. 

Nakigtambayayong sila sa K/DA, usa ka babayeng pundok nga birtuwal, kauban ang mga sakop nga sila si Nayeon, Sana, Jihyo, ug Chaeyoung nga gilakip sa awit nga "I'll Show You" isip kabahin sa kinaunahang EP nga *[[:en:All Out (EP)|All Out]]* sa K/DA nga gipagula niadtong Nobiyembre 6. Pagkasunod niini, gipagula sa Twice ang ilahang ikapitong Hinapong singgol nga giulohan og "Better" niadtong Nobiyembre 11, lakip ang "Scorpion" isip B-side ug dayon gipagula niadtong Nobiyembre 18. Ang singgol nakaabot sa kaiphan-tulo sa Billboard Japan Hot 100 nga nakatala og 93,548 ka mga hulad nga nabaligya niadtong Nobiyembre 16–22.  Gisugdan dayon sa grupo ang ilang kinaunahang pagpakita sa Amerikanhong telebisyon sa *[[:en:The Late Show with Stephen Colbert|The Late Show with Stephen Colbert]]* niadtong Nobiyembre 30, gipasundayag ang ilang awit nga "I Can't Stop Me".

Atol sa ilahang pagtunga sa 2020 Mnet Asian Music Awards niadtong Disyembre 6, ang Twice mihatag og surpresang pagpasundayag sa ilahang awit nga giulohan og "Cry For Me" nga wala pa gipagula nga gihubit nila isip usa ka regalo alang sa ilang mga tigsuporta, ug ang awit opisyal nga gipagula niadtong Disyembre 18. Ang awit nakaabot sa ibabaw sa Billboard World Digital Song Sales nga gipetsahan Enero 2, 2021, ug nahimo usab nga ikatulo nilang pagsulod sa Billboard Global Excluding US Chart nga nakaabot sa #122.

### 2021
Niadtong Marso 6, gipahigayon nila ang ilahang ikaduhang *online concert* nga giulohan og "Twice in Wonderland", nga unang gipahibalo niadtong Enero 14. Sa kataposan niini, gipahibalo nila ang pagpagula sa ilang umaabot nga Hinapong awit nga "Kura Kura" nga gikatakda sa Mayo 12. Ang *music video* niini gipagula usab sa samang adlaw.

Niadtong Abril 28, mipakita ang Twice sa *[[:en:The Kelly Clarkson Show|The Kelly Clarkson Show]]* uban ang pagpasundayag sa ilahang singgol nga "Cry For Me". Gipagula nila ang ilahang ikanapulo nga EP nga *[[:en:Taste of Love (EP)|Taste of Love]]*, niadtong Hunyo 11. Ang nangunang singgol sa EP nga "Alcohol-Free", migula niadtong Hunyo 9, uban ang *music video* niini. Pagkahuman sa pagpagula niini, ang gidaghanon sa mga pagtan-aw sa YouTube milapas sa 20 ka minilyon sulod sa 24 ka takna lamang. Niadtong Hunyo 17, ang *Taste of Love* nakaabot sa kaiphan-unom sa Billboard 200.

Ang ilahang ikatulong Hinapong album nga Perfect World, migula niadtong Hulyo 28. Aduna kini'y 10 ka awit, lakip ang ulohang awit nga "Perfect World" ug tulo ka naunang mga singgol, "Fanfare", "Better", ug "Kura Kura".

Gipagula nila ang ilang kinaunahang Iningles nga singgol nga "The Feels", niadtong Oktubre 1, uban ang *music video* niini. Niadtong Oktubre 11, nakaabot ang "The Feels" sa kaiphan-83 sa Billboard Hot 100. Ang awit nakaabot usab sa UK Singles Chart, diin kini nag-una sa kaiphan-80. Ang ilahang ikatulong album nga istudyo nga *[[:en:Formula of Love: O+T=＜3|Formula of Love: O+T=<3]]*, gipagula niadtong Nobiyembre 12 uban ang singgol niini mao ang "Scientist".

Niadtong Nobiyembre 15, gipahibalo nila ang lima ka pasiunang petsa sa paglibot sa Amihanang Amerika sa ilahang ikaupat nga *world tour* nga "III". Gisugdan nila ang paglibot nga may duha ka adlaw nga konsyerto sa Seoul kaniadtong Disyembre 25–26. Niadtong Disyembre 15, gipagula nila ang ilahang ikasiyam nga Hinapong singgol nga "Doughnut", uban ang *music video* niini.

### 2022
 Niadtong Hulyo 12, gibag-ohan sa tanang sakop sa Twice ang ilahang kontrata sa JYP Entertainment. Sa samang adlaw, gipahibalo nga nakatalamdan sila nga ipagula ang ilahang ika-onse nga EP nga *[[:en:Between 1&2|Between 1&2]]*, sa Agosto 26.

## Kasakop

*  Nayeon () – bokalista, magsasayaw
*  Jeongyeon () – bokalista
*  Momo () – magsasayaw, bokalista, rappera
*  Sana () – bokalista
*  Jihyo () – lider, bokalista
*  Mina () – magsasayaw, bokalista
*  Dahyun () – rappera, bokalista
*  Chaeyoung () – rappera, bokalista
*  Tzuyu () – magsasayaw, bakalista

### Kaagi
Niadtong Hulyo 2019, mipahuway si Mina sa mga kalihokan tungod sa iyahang kalit nga kabalaka ug kawalay kasegurohang mga problema sa pagpasundayag sa entablado. Gipadayon niya ang iyang mga kalihokan kaniadtong Pebrero 2020.

Niadtong Oktubre 2020, mipahuway si Jeongyeon sa tanang kalihokan tungod sa iyang kabalaka Gipadayon niya ang iyang mga kalihokan kaniadtong Enero 31, 2021, sa 30th Seoul Music Awards. Niadtong Agosto–Nobiyembre 2021, mipahuway usab si Jeongyeon tungod sa pagkataranta ug pagkabalaka. 

## Diskograpiya

;Kinoreano 
* *[[:en:Twicetagram|Twicetagram]]* (2017)
* *[[:en:Eyes Wide Open (Twice album)|Eyes Wide Open]]* (2020)
* *[[:en:Formula of Love: O+T=＜3|Formula of Love: O+T=<3]]* (2021)

;Hinapon
* *[[:en:BDZ (album)|BDZ]]* (2018)
* *[[:en:&Twice|&Twice]]* (2019)
* *[[:en:Perfect World (Twice album)|Perfect World]]* (2021)
* *[[:en:Celebrate (Twice album)|Celebrate]]* (2022)

## Bidyograpiya
* 2015 – *Like Ooh-Ahh*
* 2016 – *Cheer Up*
* 2016 – *TT*
* 2017 – *Knock Knock*
* 2017 – *Signal*
* 2017 – *Signal (JP. Ver)*
* 2017 – *TT* (JP. Ver)
* 2017 – *One More Time*
* 2017 – *Likey*
* 2017 – *Heart Shaker*
* 2018 – *Merry & Happy*
* 2018 – *Candy Pop*
* 2018 – *Brand New Girl*
* 2018 – *What Is Love?*
* 2018 – *Wake Me Up*
* 2018 – *I Want you Back*
* 2018 – *Dance The Night Away*
* 2018 – *BDZ*
* 2018 – *Yes or Yes*
* 2018 – *The Best Thing I Ever Did*
* 2019 – *Likey (JP. Ver)*
* 2019 – *What Is Love? (JP. Ver)*
* 2019 – *Fancy*
* 2019 – *Happy Happy*
* 2019 – *Breakthrough*
* 2019 – *Feel Special*
* 2019 – *Fake and True*
* 2020 – *More & More*
* 2020 – *Fanfare*
* 2020 – *I Can't Stop Me*
* 2020 – *Better*
* 2020 - *Cry for me* (Special performance)
* 2021 – *Alcohol-Free*
* 2021 – *Perfect World*
* 2021 – *The Feels*
* 2021 – *Scientist*
* 2021 – *Doughnut*
## Konsiyerto

;Konsyerto
* Twice 1st Tour: Twiceland – The Opening (2017)
* Twice Debut Showcase "Touchdown in Japan" (2017)
* Twice Showcase Live Tour 2018 "Candy Pop" (2018)
* Twice 2nd Tour: Twiceland Zone 2 – Fantasy Park (2018)
* Twice 1st Arena Tour 2018 "BDZ" (2018)
* Twice Dome Tour 2019 "#Dreamday" (2019)
* Twicelights World Tour (2019–2020)
* Twice 4th World Tour "III" (2021–2022)

;Konsyerto sa internet
* Twice: World in a Day (2020)
* Twice in Wonderland (2021)

## Mga pakisayran

;**Saysay**

## Mga sumpay sa gawas
* 
*